ыщтыгъэхэр ары. А пшысэхэм зык1эхъопсыхэрэ щы1ак1эр къыща1уатэщтыгъэ. Гуфэбэныгъэ ин афыря1эу лэжьак1охэр къагъэлъагъощтыгъ. Лэжьэныр зэряк1эсагъэр ябылым хъук1э, яхэтэ лэжьык1э, ясэнэшъхьэ къэгъэк1ык1эщтыгъэхэм къаушыхьаты. Емызэщыжьхэу пхъэм хаш1ык1ыгъэмэ хъэрэ-пк1арэхэр тыраш1ыхьэщтыгъ, п1облэ гъэш1эгъонхэр уцым хаш1ык1ыщтыгъэх, тхыпхъэ (орнамент) зэфэшъхьафхэр аш1ыщтыгъ, яунэхэр дахэу зэ1уахыщтыгъ - дэхагъэм, зэк1ум хэш1ык1 ин фыря1агъ. Мы очеркым К1эрэщэ Тембот щыхегъэунэфык1ы хъишъэ къэбархэм адыгэ жэры1уабзэм ч1ып1абэ зэрэщаубытрэр, гущы1эм пае, хъугъэ-ш1эгъэ инхэу: нэгъой ык1и къырым хъанхэм, татар-монголхэм, урыс пачъыхьэм зэрязаощтыгъэхэр. Адыгэ л1ыхъужъхэм ац1эхэр къыднэзгъэсыгъэхэр л1ыхъужъ орэдыжъхэр, тхыдэжъхэр ары - фольклорыр летописым ыч1ып1эу зэрэти1эр авторым хегъэунэфык1ы. Тхыгъэ историеу тимы1агъэм ыч1ып1э адыгэ фольклорыр еуцо. Арышъ, адыгэ жэры1уабзэм инэшэнэ шъхьа1эу ылъытэрэр